text:
Il Comitât 482 al à mandât fûr un comunicât stampe su la cuestion de propueste di riduzion dal servizi di interpretariât in Consei regjonâl fate dal president Ballaman (te foto). Il Comitât al riten che cheste propueste e vedi dai aspiets discriminatoris tai confronts des comunitâts linguistichis minorizadis de regjon. Il comunicât stampe complet al è publicât intal prin coment. Ducj i comunicâts dal Comitât si puedin cjatâ ancje achì.
20/11/08
13/11/08
Web tv par ladin pes elezions provinciâls di Trent
Pes elezions de Provincie di Trent i citadins di lenghe ladine a àn podût vê a disposizion un spazi informatîf istituzionâl inte lôr marilenghe cul mieç de web tv. La direte eletorâl de trasmission Ercaboan e à vût un grant sucès come che o podês lei achì. O sin ancjemò in spiete di iniziativis dal gjenar de bande des istituzions de nestre regjon ...
11/11/08
Cuant che la cualitât e paie
Nol è passât masse timp di cuant che, ancje nô, o vevin fevelât de nassite di BBC Alba, il gnûf canâl de television publiche britaniche par gaelic scozês.
Cumò, sul blog di Internazionalitari, o leìn cun plasê che i dâts di scolte di chest canâl a son une vore alts. Te prime setemane di emission a saressin stâts 610 mil i scozês che si son sintonizâts su BBC Alba (ven a dî uns 15% de popolazion scozese), cundut che si calcole che lis personis che a fevelin par gaelic a sedin su par jù 70 mil. I programs, duncje, a son stâts viodûts ancje di tantis personis che no fevelin par gaelic.
La robe no varès di maraveâ par vie che alc dal gjenar si lu viôt ancje inaltrò. Par esempli al sucêt ancje cun ciertis trasmissions par ladin dolomitan. Cun di fat, se si ufrìs un prodot di cualitât, l’ûs di une lenghe minoritarie nol presente un pidiment.
La cuintriprove le vin za vude ancje cun cierts audiovisîfs par furlan (cence volê fai tuart a di nissun, pensìn dome al esempli di Farcadice). In Friûl, di fat, no mancjin dal sigûr lis capacitâts par fâ produzions di cualitât, ma al coventarès che cualchidun i crodès pardabon e al investìs risorsis parsore.
Par dongje, al è impuartant che, inte gjestion des risorsis publichis (e il discors nol vâl dome pes lenghis minorizadis), si tegni cont di criteris di cualitât clârs. Invezit, ancje cuant che i organisims di control a àn dât un judizi negatîf su ciertis produzions, dispès o vin viodût la aministrazion publiche fâ fente di nuie e meti bêçs ancje li. Cussì no si jude dal sigûr la nestre lenghe a cressi e si da in man ai nemîs dal furlan gnovis armis pai lôr atacs.
Cumò, sul blog di Internazionalitari, o leìn cun plasê che i dâts di scolte di chest canâl a son une vore alts. Te prime setemane di emission a saressin stâts 610 mil i scozês che si son sintonizâts su BBC Alba (ven a dî uns 15% de popolazion scozese), cundut che si calcole che lis personis che a fevelin par gaelic a sedin su par jù 70 mil. I programs, duncje, a son stâts viodûts ancje di tantis personis che no fevelin par gaelic.
La robe no varès di maraveâ par vie che alc dal gjenar si lu viôt ancje inaltrò. Par esempli al sucêt ancje cun ciertis trasmissions par ladin dolomitan. Cun di fat, se si ufrìs un prodot di cualitât, l’ûs di une lenghe minoritarie nol presente un pidiment.
La cuintriprove le vin za vude ancje cun cierts audiovisîfs par furlan (cence volê fai tuart a di nissun, pensìn dome al esempli di Farcadice). In Friûl, di fat, no mancjin dal sigûr lis capacitâts par fâ produzions di cualitât, ma al coventarès che cualchidun i crodès pardabon e al investìs risorsis parsore.
Par dongje, al è impuartant che, inte gjestion des risorsis publichis (e il discors nol vâl dome pes lenghis minorizadis), si tegni cont di criteris di cualitât clârs. Invezit, ancje cuant che i organisims di control a àn dât un judizi negatîf su ciertis produzions, dispès o vin viodût la aministrazion publiche fâ fente di nuie e meti bêçs ancje li. Cussì no si jude dal sigûr la nestre lenghe a cressi e si da in man ai nemîs dal furlan gnovis armis pai lôr atacs.
06/11/08
Solidarietât pal istitût culturâl ladin "Majon di fascegn"
Il Comitât 482 a invide ducj i letôrs di chest blog a pandi la proprie solidarietât al istitût culturâl ladin "Majon di fascegn" cuntune email ae direzion info@istladin.net ; altris informazions su lis incredibilis declarazions dal ministri Brunetta cuintri dal istitût si puedin cjatâ sul sît lenghe.net. Intal secont coment o cjatais un esempli za pront di letare di solidarietât che o podês doprâ.
03/11/08
Là che il furlan al è une risorse in plui
Come che al segnale Norman intal so blog, intal curriculum eletronic che al à di compilâ cui che al cîr lavôr intai Dipartiments federâi dal guvier dal Stâts Unîts, tra lis lenghis che il candidât al pues declarâ di jessi bon di fevelâ al è ancje il furlan. Come a dî che, dongje des grandis lenghis di comunicazion e di chês uficiâls, si calcole ancje il furlan (intune cun altris lenghis minorizadis) une risorse in plui par cui che cîr lavôr. Nus somee un segnâl di civiltât e di rispiet che, invezit, intal stât talian no si lu viôt ni tai ministeris, ni inaltrò. Dut câs o restìn in spiete di smentidis...
01/11/08
Egoist cui che nol vûl lis lenghis minoritariis inte pastorâl
"Al sarès un grant segnâl di egoisim, tant che cristians, no pensâ ai nestris fradis che a tabain une lenghe minoritarie" al à declarât Ricardo Grzona, president de Fondazion Ramón Pané dal Honduras intal so belanç de Sinode dai Vescui su la Peraule, che si è tignude in Vatican dai 5 ai 26 di Otubar. Grzona, che inte Sinode al jere un uditôr rapresentant dai catechiscj e dai animadôrs di "Lectio divina" de Americhe Latine, al à ancje declarât che "puartâ la Peraule di Diu voltade inte lenghe dal cûr" al è un at di caritât e si è augurât che al sedi aumentât il lavôr par realizâ la traduzion des scrituris intes lenghis nativis dai popui. No rivìn dut câs a capî cemût che chestis declarazions a puedin convivi cul ategjament incualificabil des jerarchiis catolichis che a van indenant a fâ fente di nuie denant de domande di aprovazion, ferme a Rome dal 2006, dal Messâl Roman par furlan ...
Iscriviti a: Post (Atom)


c: text/html

text:
Cumierç
Il cumierç e je la ativitât economiche di compre e vendite di bens o servizis.
La ativitât che e fâs sì che un prodot al ledi da chel che lu fâs al consumadôr finâl si clame comercializazion. Il puest dulà che al ven fat il cumierç si clame marcjât. A son marcjâts tal viert, buteghis, supermarcjâts e centris comerciâi.
Il cumierç eletronic al ven fat tal spazi virtuâl di Internet.
Tips di cumierç[cambie | modifiche il codiç]
Il cumierç di bens si divît in cumierç al in grues e al detai.
Il prin par solit al è fat di grandis aziendis che a comprin grandis cuantitâts par distribuîlis ai vendidôrs sul teritori.
Il secont al vent diretementri ai consumadôrs finâi.
A secont che il cumierç al sedi fat dentri un stât o fra diferents stâts si à il cumierç nazionâl e il cumierç internazionâl.
Storie[cambie | modifiche il codiç]
Il cumierç al nâs za te etât neolitiche cun scambis di manufats e minerâi (barat) e al divente simpri plui impuartant ancje par vie dal spandisi e dal disvilup de agriculture.
Lis comunitâts umanis a vevin cun facilitât dai bens in plui (surplus) di scambiâsi. Jere cussì nassude la bisugne di un alc par rivà a misurâ il valôr des robis. In prin si dopravin metai di valôr e al fin si è inventade la monede.
In etât storiche si pues dì che lis grandis potencis des variis epochis a son stadis chês che a àn comandât il cumierç. Si pensi a chel che al jere il Mediterani par i Fenicis, pai Grêcs, pai Romans e pai Araps. Il cumierç des droghis e de sede cu la Cine, començât za in etât romane e che te etât di mieç al jere comandât dai Venezians, al à puartât a la discuvierte des Americhis e a lis grandis potencis coloniâls dai ultins secui.
Il Friûl si cjate in une particolâr posizion gjeografiche parcè che al è il pont des Alps plui facil di passà par lâ te Europe orientâl. Te antighitât al jere une des viis de ambre. Di sigûr cualchidune des dominazions che si son vudis tai secui, par esempli che romane e che veneziane, a vevin come obietîf strategjic ancje il control di chestis stradis di cumierç.

robotstxt: allowed

filter: keep


text:
Contis Cence Cjâf
Concors par contis che no van a cjâf
Prime edizion - Lis contis - La classifiche
Lets in ostarie (rubriche vierte)
Un struc di libris furlans e par furlan lets par voaltris dal Ostîr o di cualchidun altri, par savênt di plui su ce che a son e dulà che si cjatin. Parcè che nol è pussibil scrivi cence lei.
- Cuatri stagjons dal an (contis de disincressite) di Gianfranco Pellegrini
- Flabis di Fedri di Danilo Toneat
- Isulis di Stiefin Morat
- Jacum dai Zeis di Angelo Covassi
- Nome chê lenga chi na permet...(su Federico Tavan)
- Scûr di lune di Checo Tam
- Ses & barete, di Francesca Gregoricchio
- La stagione della muta, di Fulvio Romanin
- Contis di famee, di Raffaele Serafini
- Donald dal Tilimenti, di Stiefin Morat
Une conte curte in lenghe foreste, voltade par furlan,
par tamesâ chês altris lenghis cu la nestre marilenghe.
Stuzighet pensât di Xabi Xogrâr da Plêf
- Alessandri il Macedon (di Aleksandr Nikolaevi Afanas’ev)
- Il cierf scuindût (di Jorge Luis Borges e Adolfo Bioy Casares)
- A dream of Lethe (di Clark Ashton Smith)
- La limonade (di Michaìl Michàjlovič Zòščenko)
- Une conte di pastôrs (di Ramón del Valle-Inclán)
- Cuento de fantasmas ( di Mario Benedetti)
- Il vât dal Szbruc (di Isaak Emmanuilovič Babel')
- Vuaite (di Fredric Brown)
- Paveis (di Patricia Grace)
- L'automobilit malacuart (di István Örkény)
- Il troi dai nîts di rai (di Italo Calvino)
- Lemmings (di Richard Matheson)
Un incipit di une opare voltât par furlan, di induvinâ e gjoldi.
Stuzighet ideât di Gianfranco Pellegrini, il garzon de Ostarie
- La gjate (soluzion)
- La manarie (soluzion)
- Prime dal Big Bang (soluzion)
- La fotografie (soluzion)
- Marie e Marie (soluzion)
- Fûcs (soluzion)
- La surîs che e mangjave i gjats (soluzion)
- Predi di campagne (soluzion)
- Todtnauberg (soluzion)
- Predi di paîs (soluzion)
- Sul cricâ dal dì (soluzion)
- Gnot torzeone (soluzion)
- Dut pront pe vite (soluzion)
- Cuant che l'arzin si romp (soluzion)
- Il tierç voli (soluzion)
- Il gjornâl gjornalmentri (soluzion tai coments)
- Cussience (soluzion)
Un viaç etno-fotografic jenfri i zûcs di une volte.
Stuzighet cun fotografiis di Marcello Marangone, tescj dal Ostîr
- Cemût si zuial? - Bufulis di savon/Carburo/Bandiere
- Cemût si zuial? - Balutis/Canucje/Fusîl cul elastic
- Cemût si zuial? - Cjadene/Claputs/Rimpinâsi
- Cemût si zuial? - Fionde/Cuatri cjantons/ Corisi daûr
- Cemût si zuial? - Craçule/Cuarde/Curtissut
- Cemût si zuial? - Pugnut Cassele/Pantiane cul façolet
Une cjançon in lenghe foreste che e conte une storie, voltade par furlan.
Stuzighet scomençât e ideât di Xabi Xogrâr da Plêf
Partidis di discors (rubriche vierte)
Un articul o un fat che al stici a fâ une cjacarade insieme.
- Furlan e contis curtis... e maridâju?
- Sant Simon al va indevant
- Il libri cence pagjinis
- Contis o romanç?


text:
Un puestut par fevelâ de mê grande passion di simpri, la archeologjie, ma no dome...
giovedì 25 agosto 2011
Se al è masse cjalt...
Duncje, il cjalt nus fâs patî in chescj dîs de fin di Avost, alore o volevi proponijus un doi apontaments "frescs frescs" de Societât Furlane di Archeologjie in merit a sgjâfs che si tignaràn di chi a pôc.
Un al è chel di Atimis, li dal Cjistiel Superiôr, che si ten za di cualchi an in ca e che al scomençarà ai 29 di Avost fint ai 2 di Setembar (e une seconde campagne dai 5 ai 9 di Setembar), sot de direzion di Massimo Lavarone. Par cui che al volès iscrivisi ve ca telefon: 0432 26560 o mail: sfaud@archeofriuli.it o mlavarone@alice.it.
Chel altri si tignarà a Aquilee a partî dai 19 di Setembar e al rivuardarà il toc ocidentâl des muris tart antichis de citât. Ancje chi o podarês domandâ informazion li de Societât.
In fin dai 24 ai 28 di Otubar si podarà partecipâ ai sgjâfs a Morus, in localitât Muris, dulà che a son stâts indivuduâts dai rescj di chê che e podarès jessi une "vile rustiche" romane.
O aprofiti di chest post par ringraziâ i miei "sostignidôrs" che mi seguissin ancje vie pal Istât, buinis vacancis a ducj!


text:
– Nuie, no nus è vanzât nancje un poç. Magari cussì no!
– Bon! – al veve rispuindût Ennio, cuasi cun premure – Alore sin a puest cussì. Ca mi saludi il piçul, mi racomandi. E ca lu tegni di voli. A son timps ch'al è miôr no lassâ i fruts lâ ator pai palûts di bessôi.
– Ma, Virgjinie... ce vûstu ca ti disi. I merecans a disin di no, ma a disevin cussì ancje prin dal incident. Al è miôr no fidâsi e tignî dûr, par cumò.
– Eh… Sante Scugne… Ad ogni mût gracie. E salude ancje tu cjase. E se us covente alc, domandait.
Fredo al saveve che Ennio al saveve dal poç. Ma prin che un carabinîr al jere un dal paîs, e nol jere le prime volte ch’al capitave a cjase di gnot, par cjoli une damigjane di aghe o une sporte di blede o di lidric.
Pene ch’al veve sintût so mari sierâ le puarte di cjase al jere saltât fûr de cise e montât su la mountain bike, pedalant come un mat par rivâ a Palaçûl il prin pussibil.
Al veve di fâ dut discuindon, parcè che la palût dai gjambars, cussì come ca la clamave lui, e jere ancjemò un sît improibît, ancje se i militârs aromai si jerin stufât di tignîlu di voli.
Rivât la che une volte al passave l'arzin dal flum Stele, pôc plui in su dal paîs, Fredo si jere fermât, cjalantsi ator par sedi sigûr di ca nol fos nissun. Dopo al jere sbrissât sot il fîl spinât.
Il spetacul ch’al veve di front al gjavave il flât!
Ducj i cjamps e jerin soteràs di une aghe grise, lusinte e cui rifles verts. Une puce di ûf clop a coreve intal aiar, tant di stomeâsi. Ma il piçul nol jere a le sô prime gjite inta che gnove palût e al saveve difindisi: a si jere puartât daûr un picjot robât a sô mari, par sierâsi il nâs.
Une volte dongje l'aghe si ere gjavât i vistîts e al veve tacât a spiçâ i voi, par cjatâ la gobe blancje plui dongje de rive. Di cuant ca jere sucedude la disgracie, e cuasi dute le basse e jere lade sot, di Lignan a Grau, no si podeve plui tocjâ che aghe puçolente, e a dî il vêr, dopo che e jerin saltât fûr i cadavar dai gjambars e da lis magnis, no coventavin tantis par fâ stâ lontan le int.
Fredo, lis magnis no lis veve mai viodudis, ma i vevin dit che jerin grandis come un vagon di un Eurostar. Lui nol veve capît ben ce ch’al jere chest Eurostar, ma i jere bastât scuvierzi i gjambars, li a Palaçûl, par fâ cori i pensîrs.
E nol veve scuviert nome chel.
Une volte sielte une gobe al jere lât ju e al veve tacât a vogâ, stant atent a no gloti che aghe penze e colôr ûf di raze. Rivât dongje il gjambar, o miôr, chel toc di gjambar ch’al vignive fûr de aghe, i jere montât parsore i jere montât parsore, cjalcjant cui pîts che cjâr slichignote.
Si sintive come un Re su le sô isule, ancje sal scugnive spesseâ.
Cussì si ere subit distirât e al veve tacât a dispeâ il curtissut ca si ere partat daûr, tacât tal braç. Lu veve plantât ta la cjâr dal gjambar e al veve gjavât vie un biel toc, grant tant che un miluç. Daspò, poiant il curtis e cjapantlu cun dôs mans, al veve començât a mangjâ, prin che cualchidun lu viodès.
VERSION PAR TALIAN


text:
Ma vuê mi va di inzornâ il blog juste par gust, anzit, plui che par gust par saludâ Carlos, un gno parint che al vîf a Baires e che mi à mandât di pôc chestis fotografiis.
Si, o vês capît... un pocut al tife Udinese!
A dî il vêr la so prime scuadre e je il Ferro Carril, una des 3264925786315 scuadris di Buenos Aires, che di ce che o ai capît al è un pôcs di agns che no rive ae prime division, ma une volte e jere stade.
Ma insome, dopo la sô scuadre, jessint sô mari di Vuirc, al tife cence fastidis Udinese.
E al è curiôs, che l'an passât al à organizât il viaç de vite, sì par viodi l'Europe, si par viodi il Friûl, ma soredut par viodi... Udinese - Milan! Al à tacât un an prime a dîmi che al sarès vignût e che o vevi di puartâlu al Stadi Friûl. Sigûr... e difat, lu ai puartât, inte ultime partide, che zero a zero cuntun rigôr sbaliât e il pass pe champios. Ce che al à dite? Dôs robis. La prime che al jere impensabil, des sôs bandis, viodi tifôs che passavin cu la bandiere blancje e nere dongje di chei altris e il contrari. Fantasience... a cjalave cui voi scocolâts. Lu ai capît soredut la sere, dopo, che nô o vivin pardabon in pâs. Di fat, cjaminant par Udin, une volte che dal Centro Studi soi passât pe viutis par lâ in centri, Karina e jere plene di pôre. No mi spiegavi di ce, e dopo mi à spiegât che no crodeve pussibil che si podès cjaminâ cussì, a scûr, par chês viutis, ancje feminis di bessolis, parfin.
La seconde robe, invezit, mi à fat capî trop mal metûts come tifôs. Si è maraveât (disin pûr deludût, va) che i tifôs no cjantassin ducj, ma dome che cuatri, e soredût che no si saltas ducj insiemit,. fin a fâ tramâ il ciment dal stadi. Cussì al à di jessi, mi à dit, parcè voaltris no fasês cussì? A stan ducj cidins...
E tu âs reson! Ce âstu di fâ... furlans ve!
Pobon, fat al stâ, che a la fin al è stât content instes, i vin regalade la maie di Denis, l'unic argjentin che o vevin che nancje a dîlu al è lât vie un moment dopo, a fâ un sglavin di goi di une altre bande, e cumò al è lâ in argjentine ator par buenos Aires, cu la siarpe dal Udin e la bandiere dal Acuile!


text:
A dì il vêr soi lât plui parcè che vevi voe di comprâ il libri, che difati al è propit chi denant di me e che pensi learai pene ch'o finis chel di cumò.
La presentazion è stade une robe semplice e cuiete, cence tantis menadis, cun cualchi peraule di Pauli Cantarut da La Comugne, cualchi peraule di Fulvio su ce ch'a la scrit e parcè, e la leture di doi tocs di libri, un par ognune da lis dôs storiis dal libri.
Us disarai subit che il libri a mi pâr un biel lavôr. Sie scoltant i tocs, sie leint un pôc intant che spetavi, si po sigurementri dì che Romanin al à une buine padronance de lenghe e de maniere di contâ. Li storiis, come ch'al dîs il titul, a son "neris", ancje sa no rientrin dal dut tal filon di cheste narative, parcè che mi par di ve capît che Fulvio al à plasè di fa cualchi pontadute tal fantastic e tal grotesc (pensait che ta la prime al à inventât un paisut in Cjargne fra Gjiviane e Rigulât, la che savìn ben che nancje i Rocs a gjoldin!^^). I metarès la man sul fûc (cui guants, eh, s'intint) ch'al lei spes e vulintîr Lansdale e che tal so indaûr al è sigurementri ancje King.
Ad ogni mût, cjacarant dal libri, non si pò no dì che la prime storie a è par furlan, anzit, par cjargnel, di chel arcaic, dut cu le "O" a le fin.
La seconde invezit a è par talian, ma ambientade a Udin.
Zontait ancje ritmo, cadavars, peraulatis e une vore di casin e mi par che i doi lavôrs a devi sedi vignûts fûr une vore ben.
Us savarai a dì cuant che ju âi lets par inter.
Us lassi ancje lis info sul libri
Titolo: Niari - two pulp tales
Autore: Fulvio Reddkaa Romanin
Edizioni: La Comugne Kappa Vu
pagg. 158 - € 10.00
ISBN: 888980828-4


text:
Eventfotos von Events in Kärnten
Eventfotos Event Eventfoto Events
Eventfotos Events Kärnten Eventfoto Events in Kärnten Events Event. veranstaltungen in Kärnten Eventfotos Event Fotograf
Event Kärnten Event, Event Foto Events Eventkalender Eventfoto: Events Kärnten Eventkalender Eventfotos Event Foto
veranstaltungen in Kärnten, Eventfoto Events in Kärnten Event Events Event Kärnten. Event Fotograf Eventfoto Events Kärnten
Eventfotos Event Kärnten Events Event Kärnten Eventfoto. Events in Kärnten Eventfoto.
Eventfotos | Eventfoto | Event Eintragen |
Kärnten News | Event Ticket
Eventfotos Video


text:
31 marzo 2008
Il Diari di Tosoni
30 marzo 2008
Otave in Cumierç 2008
Otave in Cumierç 2008
Caricato da christianromanini
Come ogni an, us feveli ancje vuê de Otave in Cumierç: procession di chei di Sant Denêl a buinore e dopo fieste dut il dì sul cuel. Chest an a son stâts i Scampanotadôrs che o sintîs tal filmât. No pues però no ringraziâ la siore Maurizia e Franco pe biele merinde che come ogni an a preparin sul lôr prât: une fieste te fieste. Apontament pal prossin an!
29 marzo 2008
La insegnante di Buie
Vuê o soi stât nomenât sul gjornâl. La insegnante di Buie che no pense che il furlan nol sedi une materie cussì impuartante di insegnâ a scuele, mi clame in cause: secont jê chi i àn mancjât di rispiet.
Par jessi sincîr, se un al cjape cjarte e pene e al manifeste un pinsîr in public, dopo nol à di lamentâsi se simpri in public cualchidun i rispuint. Su la cuistion dai anonims... mah... mi somee che la insegnante e vedi voie di passâ par vitime: e à fat une altre falope, parcè che nissun anomin le à contestate stant che cui che i à dit "Vergogne" si sa cui che e je e, par di plui, jo o dîs che la ninine e à fat dome che ben.
Dut câs, tornant a la letare di vuê, che us met tal prin coment, al ven fûr cemût che la insegnante no dome e cîr di rimpinâsi sù pai spiei, ma ancje e dimostre une cierte suponence: denant des osservazions di Davide Turello e Fabian Ros no cjate nuie di miôr di fâ che spostâ la atenzion fûr dal probleme, che je stesse e à mot: ven a stâi la cuistion linguistiche parcè che o resti dal parê che une buine cognossince des lenghis, tacant di chê che tu fevelis in cjase, no fasi altri che ben pe cognossince di dutis lis lenghis.
Dit chest ancje la conclusion de letare mi à fat ridi: la mestre e dîs "O lassi a voaltris la ultime peraule parcè che jo o ai di lavorâ, e tal timp libar o preferìs dedicâmi a robis plui legris".
Ma jo mi domandi: parcè no fâlu prime invezit di scrivi sul gjornâl robis che a son pardabon fûr dal vade? Si sarès sparagnade une figure magre, anzit dôs.
Ps: se jo o met une "ciore" tal microondis, mi rive a cjase la Enpa e mi denuncie! Miôr mangjâsi un tic di popcorn o sioris e lassâ pierdi atacs dal gjenar. (o scomet che la insegnate no si rabie se i meni un tic il rost, stant che jê e dîs che e à il sens of humour).
Terapie cul mus
Magari cussì no, o pensi par une incomprension, a chest proposit al è sucedût un piçul incident diplomatic tra il thermo e la ninine.
La terapie cu lis bestiis e je une robe serie e al è di preseâ cui che si impegne rivant a risolvi situazions une vore delicadis.
O scuen ameti che ancje a mi, cuant che o ai let il gjornâl, mi veve fat simpatie la foto cul mus: no parcè che o ai voie di mancjâ di rispiet ai promotôrs dal progjet, ma dome parcè che pensant al mus, mi veve scjampade une riduçade... po dopo o ai let cun atenzion l'articul e o ai capît il sens de iniziative.
Par chei che a vuelin savênt di plui, o torni a meti come prin coment, l'articul che al fevele de iniziative o lait a viodi il sît "i amîs di Totò".
Dai, thermo e ninine: no stait a barufâsi.
28 marzo 2008
Un mê interviste
Un figure di riferiment
Forest, se no tu sês in Friûl e no tu puedis jessi presint a la conference, cuant che tu tornis a cjase fâs un salt in biblioteche e domande cualchi libri di pre Antoni, tu viodarâs che cualchi rispueste tu le cjatis.
27 marzo 2008
Mandi Renato
"Cun infinide comozion us comunichi che Renato Mertens nus à lassâts martars a buinore. Sabide a lis 9:30 al sarà puartât tal cimitieri di Maian. Par sô volontât no saran fatis cerimoniis e dut si fasarà cu la sobrietât e la semplicitât che di simpri lu àn caraterizât". (O ringrazii Alessandro Venuti par vêmi visât).
26 marzo 2008
Sant Durì, Flaiban? No, Argjentine!
Un grazie a Pauli, Sandri, Claudio e Luca e un mandi a ducj i furlans ator pal mont.
25 marzo 2008
Archeopascute
24 marzo 2008
Master di Furlan
Par plui info, lait a viodi chi.
23 marzo 2008
Buine Pasche
Dut câs, a part la batude de foto, us auguri di cûr buine Pasche a voaltris e a lis vuestris fameis, fasint un pinsîr che pre Antoni al faseve, ma no dome riferît a chest apontament religjôs: "O vin ognidun di puartâ la nestre crôs, ma no strissinâle, parcè che se no nus taie lis spadulis".
Un grazie a Marino par vêmi fat ricuardâ chestis peraulis di pre Antoni.
Tancj auguris a ducj.
22 marzo 2008
I auguris di Renzo Gardo
Masse fuart!
Tancj auguris a ducj i dirigjents, atletis e amîs de Majanese e di dutis lis associazions sportivis e no di Maian.
Renzo nomadi
Caricato da christianromanini
Doman in television
Vuê e doman dai Sportei
Par savê che ce o fâs o podês viodi cheste pagjine e in particolâr cheste ultime iniziative che e je stade fate adun cul Comitât482, che o ringrazii, ven a stâi une piçule vuide resonade par capî.
Ma ta chescj dîs no je dome la cuestion dal decalic che e cjape la atenzion (al è vignût fûr un articul sul gjornâl e ancje Federico Rossi mi à clamât par fevelânt a Radio Spazio).
Ta chescj dîs o ai vût maniere di jessi presint sedi su Antenna3, Telenordest e sul gjornâl par une cuestion che e rivuarde no dome me, ma ducj i operatôrs di sportel linguistic. Tai coments o cjatais il test di une letare che o vin mandât a Antonaz e un pocje di rassegne stampe.
21 marzo 2008
Mi informaRAI par furlan
Ve ca cualchi informazion di plui sul sît di Radio Onde Furlane.
Pasche di donazion
Al jere un pôc che o vevi voie di tornâ a tacâ. Pe ocasion mi àn domandât di fâ une donazion di plasme, stant che il gno grup di sanc (AB+) al è universâl pal plasme: ven a stâi al pues jessi doprât par dutis lis trasfusions. Il plasme al covente in câs di incidents, operazions o ducj i câs li che il pazient al à patît pierditis gruessis di sanc.
Chest an la AFDS e fasarà i 50 agns di fondazion e pe ocasion e ospitatà il congrès di dutis lis sezions talianis.
(ps: un grazie al Dree pe maiute "Tu âs cjatât chel dal formadi")
Via Crucis a Cicunins
E se o volês lei il test sacri, us segnali il Vanzeli di Matieu sul sît di Glesie Furlane: fracait chi.
20 marzo 2008
Giovanna del Grillo
Lait a lei il prin coment... In sostance ur rispuint che se ancje un grup di plui personis i domande di lâ a cjase dopo il "salt dal fossâl", la lôr domande no je unanime (ocjo: parcè che a mancji la firmis di 2 di lôr... adiriture!) e duncje jê no si dimet parcè che nol interesse ce che lôr a disin... il grup nol conte se i doi referents politics no son dacuardi.
Al mancjave dome che ur disès cussì...
Branduardi al cjante par furlan
19 marzo 2008
Propueste
pal Senât, Giovanna Iesse (Pdl);
pe Cjamare, Elisa De Sabbata (Pd);
pe Regjon, Mariella Unfer (Lega Nord);
pe Provincie, Adriano Piuzzi (Pdl), Margherita Plos (Autonomia per la nostra terra), Elisa De Sabbata (Pd), Patrick Pierre Bortolotti (La Destra).
Al sarès biel vê un dibatit public cun ducj chescj candidâts (o speri di no vê dismenteât nissun, in câs o fasarai la integrazion chi parsore), par domandâur ce che a fasaran par Maian, ognidun te lôr istituzion di competence, se a vignaran elets!
Sêso dacuardi? E ce ur domandaressiso?
Meditazion eletorâl
Ma mai come chest an o pensi a ce che o larai a scrivi su chês schedis che ai 13 e ai 14 di Avrîl a saran cjapadis sù pe elezion de Provincie di Udin, dal Consei Regjonâl F-VJ e dal Parlament.
E il gno nol sarà dal sigûr un vôt "aliniât e cuviert": o soi stât elet intune liste li che insiemit a corevin An-Udc-Forza Italia, ma l'asset politic al è gambiât cuntune fusion imponude (An+Forza Italia=Pdl), une separazion derivade (Udc par so cont) e duncje o soi che mi domandi ce che o votarai.
Il dibatiment a nivel regjonâl su la cuestion identitarie e la tutele de lenghe furlane mi à segnât une vore. Mi à smaraveât la tristerie di cierts intervents e la posizion che sedi An, sedi Forza Italia, sedi l'Udc a àn cjapât a nivel regjonâl mi à viert i voi. O ai cirût in mil manieris di comunicâ cul grup consiliâr di Forza Italia, ma mi soi cjatât denant un mûr di gome. Cuntune ecezion, Massimo Blasoni, che mi à dât la ocasion di fevelâi, di furnî cualchi dât: a la fin nol à votât cuintri, ma nol à nancje votât a pro de gnove leç di tutele de lenghe furlane. Si è impegnât (e i doi at), ma par gno cont no avonde. Il rest dai conseîrs a àn fat declarazions velenosis cuintri de lenghe furlane, doprant une terminologjie al limit de decence. No pues votâ par int che a àn dimostrât tante contrarietât par un teme che jo o riten fondamentâl no dome pe mê identitât, ma ancje pe specialitât regjonâl come che al à ancje dit plui voltis Claudio Violino (te foto parsore), conseîr regjonâl de Lega Nord.
Tachìn de Regjon.
Fate la premesse chi parsore, o dîs che il rapuart personâl cun Renzo Tondo (te foto) al è par gno cont fûr di discussion e duncje Renzo Tondo al è e al reste il gno candidât pe presidence de regjon. E alore cemût fâ? Mi soi metût a lei lis listis e o ai cjalât cui e se o cognossevi cualchidun che tal Centridrete al à lavorât a pro de lenghe furlane in maniere fuarte: cui che al à tirât simpri di cheste bande, difindint cun fuarce la lenghe furlane al è Claudio Violino (Lega Nord, te foto parsore), che o cognòs personalmentri e che o sai che su cheste cuestion nol molarà. In regjon o votarai e us invidi ancje voaltris a scrivi Claudio Violino (Lega Nord, te foto parsore) a pro dal candidât president Renzo Tondo.
Po dopo o ai pensât a la Provincie di Udin.
Chi o soi plui seren parcè che al torne a cori Adriano Piuzzi (Pdl) che mi à garantît une atenzion ancje a la cuestion linguistiche. Cun di plui il candidât president al è Pietro Fontanini e duncje o soi trancuil. Stant che o voti tal coleç di Sant Denêl, su la schede al è za il non e duncje al baste segnâ une X sul simbul Pdl: Adriano Piuzzi (te foto) a pro dal candidât president Pietro Fontanini.
Ancje se o soi a stâ di une altre bande, o dîs ancje alc sul Comun di Udin.
Chi o darès la preference a Simone Bressan (Pdl), un zovin in gjambe, colaboradôr de Patrie dal Friûl e che come me in Forza Italia al è sensibil a la cuestion de tutele linguistiche. Simone, no pues votâti, ma se o fos a stâ a Udin tu varessis dal sigûr la mê preference.
E par sierâ, viodìn dal Parlament.
La fusion cun An no mi va jù. Secont me al jere miôr mantignî la struture federade cui 4 simbui, ma al è stât imponût che si ves di meti insiemit Fi e An. Cheste fusion sbilançade a drete, viers An, un partît che al è cuintri a la tutele des identitât furlane no mi à plasût e no mi plâs. Cun di plui e je la barzalete che pal Senât il Pdl al à candidât Giovanna Iesse che e je in oposizion in consei comunâl di Maian e nus à votât cuintri ancje te aprovazion dal belanç: a mi chestis luianiis no mi plasin e duncje un motîf in plui par no votâ Pdl in Parlament. O varès fat il sfuarç se almancul Vanni Lenna al fos stât tignût in considerazion, e invezit al è stât spostât di une posizion sigure a la cjamare, a une incierte al Senât. E ce centrial Frattini? Îr al è vignût a Udin e tra lis robis che al à dit, al à contestât la leç sul furlan. O soi schifât.
E si son ancje sustâts parcè che i furlans dal Pdl no àn ubidît e no àn metût dentri in liste Volpe Pasini pe Regjon.
Cun cheste, mi soi fat une idee avonde precise di cemût che il Pdl di Rome al considare il Friûl: une robute di meti sul marcjât.
Par tant sedi pal Senât sedi pe Cjamare NO VOTARAI Pdl!
Ta chei dîs achì o cjalarai ben ce che a ufrissin i partîts pe nestre regjon.
Cussì, pal moment, no doi nissune indicazion pal Parlament, se no che dal sigûr NO VOTARAI Pdl.
Auguris papà!
18 marzo 2008
La Cine e cope il Tibet, Simone al boicote lis Olimpiadis
Mi è rivade cheste mail di Simone Paoloni, che o condivît e us met achì.
Stant ce che al è sucedût ta chescj dîs, jo tal gno piçul o boicoti... o miôr o manifesti il gno dissens... su che che al sucêt ta chescj dîs in Cine... a gno mût. Se o volês, fasêt zirâ, se o podês fasêt ancje voaltris alc...
Ve ca Simone: jo o pues dome condiviti la tô antipatie pe Cine e la tô solidarietât pal Tibet.
E mi fasin stomi ducj chei che cuant che a sintin a fevelâ di Cine, a scatin come sustis pensant dome ai afârs e ai bêçs che ur podarès puartâ chê gnove frontiere dal consumisim.
Ma jo mi domandi: ce centrial il spirt decubertinian des Olimpiadis cuntun paîs li che i dirits umans no son rispietâts?
E je rivade la Patrie
E visaitsi di fâ l'abonament: leile su cjarte e je dute une altre robe!!!
Abonament par un an: 25,00 euros (pal forest 30,00 euros) sul cont corint postal n.12052338 intestât a "LA PATRIE DAL FRIÛL" Glemone
Fotovoltaic sul gjornâl
Tal dissen, un esempli simpatic di cemût che al funzione un implant fotovoltaic pe cjase.
Mi permet ancje di fâ une segnalazion par cjatâ cualchi informazion di plui, ma o fâs ancje une premesse, tal link che o larês a viodi, a son informazions che no ai rivât adore a verificâ. Duncje us dîs cjalait i aspiets gjenerâi, ma su finanziaments e numars, no met la man sul fûc. Anzit, se cualchidun al à numar plui sigûrs o altris informazions, par plasê fasêt une segnalazion: intant, dopo cheste lungje racomandazion, lait a viodi achì.
17 marzo 2008
Il gjenocidi in Tibet
Daûr de segnalazion di Roberta, che o ringrazii, tal prin coment us met une testemoneance dal poete tibetan Tenzin Tsundue, in esili in Indie.
16 marzo 2008
Giovanna Iesse candidade pal Pdl
Giovanna Iesse a Maian e je in consei in oposizion a une maiorance di centridrete: te sentade dal consei pal belanç (lunis ai 18/02/2008) e à ancje fat un atac une vore dûr cuintri de maiorance, votant cuintri a la nestre propueste di preventîf 2008.
Chi sot o ripuarti il so curriculum politic dai ultins agns, che le à puartade a la corse par Palaç Madama te liste dal Pdl.
Ma prime us visi che, come che o vevi za anticipât, e je vignude fûr al letare che al someave che ziràs par Maian: sedi Intesa per Majano sedi Fausto Floreani nus comunichin il contignût.
Il curriculum politic resint di Giovanna Iesse:
2004 elezions pal consei comunâl di Sant Denêl: Giovanna Iesse e cor come tierce candidade sindic (cualchi mês dopo e deventarà referent pe Margherite te zone colinâr). No ven elete.
2006 elezion pal consei provinciâl di Udin (Avrîl): la Margherite e met tra i candidâts Giovanna Iesse cuintri la coalizion di Centridrete. No ven elete.
2006 elezion pal consei comunâl di Maian (Avrîl): la stesse Giovanna Iesse e cor come conseîr tal Centriçampe cuintri la coalizion di Centridrete. E ven elete, ma e va in oposizion.
2007 in Novembar in consei comunâl a Maian, Giovanna Iesse si declare indipendente dal grup Intesa per Majano, ma e reste in oposizion cuintri une maiorance di centridrete.
2008 consei comunâl di Maian (Lunis ai 18 di Fevrâr): cuant che si veve di votâ la aprovazion dal Belanç di prevision 2008, la Giovanna Iesse che e je in oposizion, indipendent, e vote cuintri dopo vê let une relazion une vore dure cuintri de maiorance di Centridrete (par lei il test dal intervent, fracait achì).
2008 elezion pal Senât di Rome (Avrîl) la stesse Giovanna Iesse e cor come candidade te liste dal Pdl, come parlamentâr dal Centridrete (ve ca lis listis).
Salte di ca, salte di là... mi ricuarde cualchidun...
15 marzo 2008
La simie crote
Pensait che cui simpanzè o vin il 98% dal DNA compagn... beh, cjalant cualchidun, forsit al è cualchi câs li che la diference e je pardarbon inmò plui piçule... eheheh, ma no ai voie di dî tristeriis!
A par batudis o soi propit content, massime pe vuide di ecezion che mi à acompagnât in visite: la archeoNinine furlane (te foto cun me)!
Tra l'altri, conseant a ducj di lâ a Udin a viodi la mostre che e je te glesie di Sant Francesc, dongje de Cjamare di Cumiêrç, tribunâl... insome, in place Venerio, us consei ancje di passâ a dâ un cuc al gnûf blog furlan nassût di cualchi zornade: l'archeoblog de Ninine!
14 marzo 2008
13 marzo 2008
Il Diari di Tosoni
L'ultin Alc&Cè
Chest colp si fevele di inovazion, dal Friûl come tiere di inventôrs. A tornin i Gnognosaurs, Sclisignûf e Alan l’acuilot nostran cu lis lôr aventuris divertentis a fumets; i zûcs, par divertîsi imparant la lenghe, e la conte, ispirade a une storie di Dolfo Zorzut. E po tantis ideis pal timp libar. Lis bielecis artistichis e naturâls di Grau a son ae puartade dai fruts che a decidaran di provâ l’itinerari in biciclete conseât, mentri «Il cjantonut dal fâ» al insegne a realizâ un tambûr cu la sô bachete.
Par sugjeriments e curiositâts sul gjornalut, si pues scrivi une e-mail a Erika Adami, coordenadore de riviste, ae direzion: adami@lavitacattolica.it
Par discjamâ il pfd, ancje dai numars passâts: fracait chi
12 marzo 2008
Musiche vuarbe
A son 10 pontadis par un viaç tai agns Setante, tra lis musichis e la memorie dai musiciscj furlans.
Il program e al condot di Pauli Cantarut e Zorç Cjanton che a ospitin ogni pontade un musicist furlan che al à di induvinâ cjançons publicadis tai discs dal 1970 al 1979.
Une maniere di rivivi la storie su la musiche plui o mancul famose che si scoltave ta chei agns: da chê internazionâl, a chê taliane, di chê plui popolâr a chê plui di èlite.
I ospits, un par ogni an, a son par ordin: Dario Zampa, Alessandra Kersevan, Lino Straulino, Emma Montanari, Ermes Maria Ghirardini, Andrea Del Favero, Glauco Venier, Stefano Montello, Leo Virgili, Cristina Mauro.
11 marzo 2008
I 130 agns di Colonia Caroya
Par chest aniversari e je previodude cheste cunvigne. Un mandi al gno amì Claudio Roya, a la redazion di Radio Comunicar FM e a ducj i furlans argjentins di Colonia Caroya: tancj auguris!!!
Vinars ai 14 di Març 2008
Comunitât Culinâr dal Friûl
Cu la colaborazion de Regjon Autonome Friûl Vignesie Julie
Lenghis minoritariis, media, emigrazion - II
La emigrazion e fâs part de storie di tantis comunitâts di lenghe minoritarie. Tra i emigrâts l'ûs de lenghe native si à svilupât in maniere divierse a seconde des tieris là che a jerin rivâts, ma cun cierts elements in comun: il leam fuart des primis gjenerazions, la crevadure des secondis e, dispès, il recupar di interès des tiercis.
La prime cunvigne su "Lenghis minoritariis, media, emigrazion" si è davuelte tal 2007 a Colorêt di Montalban in Friûl. Si à cirût di rifleti su cemût che la difusion dai gnûfs mieçs di comunicazion e ufrìs imprescj origjinâi par valorizâ i leams di culture e di lenghe tra regjons di divignince e comunitâts emigradis a pro di une condivision des esperiencis.
Cun chest secont apuntament che si davuelzarà a Colonia Caroya in Argjentine, ma che si podarà viodi e scoltâ globalmentri su la rêt, si vûl puartâ la riflession su la necessitât di une comunicazion ative "viers" e "da" la emigrazion. Lis gnovis tecnologjis a cualis richiestis puedino dâ une rispueste?
Isal pussibil progjetâ un "Friûl mondiâl", un "Friûl in rêt", dulà che lis diviersis comunitâts a interagjissin intune rêt di relazions che no vedi simpri tal centri la nestre Regjon?
Cuâi sono i struments e lis strategjis di comunicazion e - infin – cuâi sono i servizis che a àn di sedi realizâts par rivâ a chest obietîf?
Cemût cambie, seont cheste prospetive, il rûl des associazions storichis dai emigrants?
Il salt dal scriç
Us met achì juste une cerce...
"Cul svicinâsi de Primevere, come piçui cjaps di uciei migratoris che si dan dongje parcè che la date des elezions si svicine simpri di plui, a tornin i candidâts "peones". Si clame "peone" cui che par motîfs di vanitât esagjerade o tindincis masochistichis al met la sô candidature intune formazion politiche a câs cence la minime pussibilitât di jessi elet, ma al coltive chest sium in segret..."
Voaltris vêso vude la stesse sensazion?....
Sapade furlane
10 marzo 2008
+sKlet 04.08
Duncje apontament ogni miercus a lis 17.45 e in repliche la domenie a lis 22.15.
09 marzo 2008
Furlan a scuele
Al veve reson pre Toni cuant che al diseve che buine part des colpis e je dai insegnants che vint la responsabilitât di cressi lis gnovis gjenerazions, a àn il podê di scancelâ la lenghe di un popul!
"Si che duncje, si vierzin lis scuelis.
Coragjo, biâts gjenitôrs che o tradîs la vuestre canaie, biâts mestris che le ruvinais, e soredut biâts fruts che o jentrais contents e cence nissun scrupul là che us coparan!
Tant che un agnel in becjarie".
(Antoni Beline)
08 marzo 2008
Fieste de Femine
E alore, augurant a lis feminis bon "8 di Març", mi auguri che i oms no si visedin des feminis dome vuê.
Par savênt di plui: fracait achì.
Doi agns
Un frut di doi agns nol fevele tant... chest blog invezit par cualchidun al fevele masse: a son difarents...
Un frut di doi agns al è divertent... beh, cence modestie, ancje chest blog ogni tant al fâs ridi: a son compagns...
Un frut di doi agns nol fâs durmî la mame cuant che al vai di gnot... chest blog nol fâs jevâ nissun parcè che nol vai: a son difarents...
I fruts di doi agns (in jù) a son stâts eliminâts di Erode... chest blog lu fasaressin fûr vulintîr (e no mi riferìs a Erode): a son compagns o a son difarents (dipent dal pont di viste)...
E cumò, ringraziant ducj i letôrs di chest blog, mi fâs dibessôl, ma condividint cun voaltris, i auguris pai 2 agns di chest blog, screât ai 8 di Març dal 2006!!!
La robe plui biele e je fâ fieste cu lis Feminis: auguris e tantis mimosis par dutis!!!
ps. se o volês, provait ancje voaltris a continuâ tai coments chest zûc: "un frut di doi agns e il blog: compagns o difarents?"
07 marzo 2008
Assemblee de Filologjiche
Par lei la convocazion, fracait achì.
06 marzo 2008
Produsi energjie sparagnant
E je une iniziative dal assessorât al ambient.
Par viodi il volantin de serade, fracait achì.
05 marzo 2008
Assemblee de Pro Loco
Si preanuncie un grum di iniziativis par chest Festival 2008 e o speri che e vegni confermade une cierte vôs che e zire par Maian...
Si viodìn a la assemblee.
04 marzo 2008
Iniziativis pe fieste de femine
Sabide ai 8 di Març a lis 20.45 in auditorium al è un spetacul simpri dedicât dai oms a lis feminis (chi in bande la imagjin de locandine).
Come che si lei tal invît... Dedicât a jê: teatri, danze, poesie e musiche, "performances" di talents masculins.
Ta che sere e sarà ancje une racuelte di beneficence in memorie di Mariagrazia Scandolin, pal repart oncologjic feminin dal Cro di Davian.
Par viodi i invîts complets, fracait chi.
03 marzo 2008
Gjate svearine
Gjate svearine
Caricato da christianromanini
02 marzo 2008
Fasint doi conts...
se l'un tal vot al sta vot voltis...
ancje il dîs tal otante al stâ vot voltis...
e alore dîs mil tal otante mil al sta vot voltis ancje chel...
cifre taronde... cheste volte al è just...
thermo mi à za coionât avonde...
bon alore cheste volte lu publichi... click:
GRAZIE par chescj 80.000 contats di cuant che o ai screât chest blog!
01 marzo 2008
Sul comodin
Propit chê altre dì o ai ricevût "Pre Checo Placerean, notis par une biografie" (ed Arts Grafichis Furlanis, 1997), un libri scrit di pre Antoni Beline su la vite di Francesc Placerean, predi furlanist, grande inteligjence dal secul passât e tra i fondadôrs dal Moviment Friûl.
Us met achì un tocut, cu la promesse che o tornarai a scrivi alc plui indevant.
Al scrîf pre Toni ta chest libri su pre Checo (te foto):
"Tal contest culturâl di une Europe di popui.
Dongje de fonde culturâl pal popul furlan, pre Checo al veve vude une seconde, fenomenâl intuizion: che il Friûl si salvave dome tun contest di Europe dai Popui, in linie cu la sô tradizion storiche. Il claut che lui al bateve saldo al jere che il Friûl al à tacât a stâ mâl cu la Italie parcè che al è stât confinât intun cjanton e cjonçât fûr dal so puest legjitim tal cûr de Europe. Si podeve vê sperance dome internazionalizant la cuestion dal Friûl e fasintlu tornâ a respirâ cui siei polmons naturâi e tal so aiar naturâl, l'aiar de convivence plurietniche e pluriculturâl di Aquilee prime e de Mitteleurope dopo."
Cumò par furtune i confins a son colâts, sperìn che e sedi daûr a sflurî une gnove Primevere ancje pal popul furlan.


text:
E je lade a bon fin la proteste inmaneade cuintri dal tai des risorsis pe lenghe sarde che la aministrazion regjonâl e veve pensât di meti in vore. Sul imprin, la Zonte regjonâl e veve chê di smiezâ i fonts pe lenghe (che a rapresentavin l’un par cent des risorsis a disposizion dal assessorât pe culture). Daspò des azions di proteste metudis in at dai operadôrs dal setôr la Regjon e à decidût di mantignî dome i tais previodûts pes universitâts, che a àn ancjemò di spindi i bêçs che a àn vût pe lenghe sarde. Lis iniziativis di proteste a son stadis coordenadis dal Comitât pe lenghe sarde (Comitadu pro sa limba sarda) che ai 22 di Lui al à ancje inmaneât une manifestazion denant dal palaç dal Consei regjonâl a Casteddu / Cagliari.
Font: LsU / Comitadu pro sa limba sarda, 20-23/07/10


text:
Daûr dai
dâts di une inchieste fate dal istitût di ricercje SKDS uns 60% dai
citadins de Letonie e je dacuardi par che la lenghe russe e vegni
insegnade a scuele. La percentuâl e mude in maniere significative a
seconde de comunitât di riferiment, cun di fat pes fameis di lenghe
letone cheste pussibilitât e à une poie dal 47%, tra chês di
lenghe russe la adesion e va sù al 77%. Vuê come vuê la uniche
lenghe uficiâl dal paîs e je chê letone, cundut che il rus al sedi
la lenghe native dal 27% de popolazion, e intes scuelis il rus al ven
insegnât dome tant che lenghe foreste.
Font:
Voz da Rússia, 12/04/13


text:
Ai 15 di
Otubar il prin ministri britanic David Cameron e chel scozês Alex
Salmond a àn firmât l’acuardi che al fisse lis liniis di fonde pe
celebrazion dal referendum su la indipendence de Scozie. Si trate di
un acuardi che al è rivât ancje in gracie dal lavôr di mediazion
fat dal segretari di stât pe Scozie Michael Moore e dal prin
ministri vicjari scozês Nicola Sturgeon. In mert ae date, il vôt si
tignarà intal Autun dal 2014 ancje se e mancje ancjemò une
indicazion plui precise. Il percors par davuelzi il referendum al
sarà chel di un trasferiment limitât di podês al guvier scozês
fat ad hoc par cheste finalitât dal moment che la responsabilitâts
su lis materiis di nivel costituzionâl i spietarès al guvier
britanic. Cun di plui, in cambi di une domande secje sul sì o no pe
indipendence (il guvier scozês sul imprin al proponeve ancje une
seconde domande sul aument des competencis pal Parlament de Scozie),
il guvier britanic al à acetât che al vôt a partecipin ancje i
fantats di 16 e di 17 agns cemût che al domandave il SNP. L’acuardi
al previôt ancje che, di là di chel che al sarà il risultât dal
referendum, i doi guviers a lavoraran adun in maniere costrutive
intal rispiet dai interès dai scozês.
Font:
BBC, 15/10/12


text:
Bretagne: atac ae lenghe bretone intes scuelis
E monte la proteste in Bretagne daspò de comunicazion dal diretôr scolastic di Rennes, Jean-Baptiste Carpentier, che cul prossin an scolastic al sarà gjavât l’insegnament de lenghe bretone e dal gallo (varietât neolatine fevelade tes regjons orientâls de Bretagne) in cutuardis istitûts superiôrs dal teritori. Si trate di un atac come no si lu veve mai viodût prime cuintri des lenghis propriis de Bretagne al denuncie la Federazion Sindacâl Unitarie che e domande al Consei regjonâl e a chês altris istituzions bretonis di intervignî daurman par impedî che cheste menace e deventi realtât. Za in dì di vuê la ufierte di classis di breton e je cetant plui basse di chel che al coventarès – e zonte la organizazion sindacâl – cun di fat a jerin za in pîts lis domandis par inviâ l’insegnament e l’ûs dal breton in altris tredis istitûts superiôrs de Bretagne. Cun cheste decision de dirigjence scolastiche di Rennes si riscje di sdrumâ jù ogni pussibilitât di continuitât dal ûs de lenghe bretone inte scuele, tun moment decisîf pe formazion linguistiche dai fruts.
Font: Agence Bretagne Presse, 02/08; Ligue Bretonne des Droits de l’Homme, 02/08


text:
La Vie Catalane pe Indipendence
La Via Catalana cap a la Independència (Vie Catalane fin ae Indipendence), inmaneade de Assemblea Nacional Catalana, si è tignude ai 11 di Setembar dal 2013 cun chê di rivendicâ la indipendence de Catalogne. La manifestazion e previodeve une cjadene umane par scjavaçâ dut il principât dal Pertús fintremai Alcanar. La Vie Catalane e à vude une partecipazion di sù par jù un milion e 600 mil personis, 500 mil di chestis inte aree di Barcelone.
Chê che us proponìn achì disot e je une piçule croniche frotografiche di chel event storic là che, ancje Internazionalitari al à cjapât part.


text:
jueves, 31 de diciembre de 2009
L'ultin Dì da l'an.....
La ultime gnot da l’an ancje cognossude come la “Gnot di Sant Silvestri”, za che il 31 di Dicembar al è dedicât a chest Sant, che al jere stât Pape in epoche dal Imperadôr Costantin, chest al veve decretât la libertât religjose pai cristians e i à ancje regalât al Pape il palaç “Laterano”.
Sperin che il 2010 nus puarti a ducj, “Salût, fortune e amôr”. Mantigninsi in contat a traviers di chest mieç. Mandi.
ºººº
L'An vecjo al finis,
Il gnûf, di screi,
al travierse il soiâr di miezegnot.
ºººº
martes, 22 de diciembre de 2009
Bon Nadâl
Bon Nadâl,
Buon Natale,
Joyeux Noël,
Feliz Natal,
Feliz Navidad,
Merry Christmas,
Frohe Weihnachten,
----------------
Nol impuarte la lenghe che tu fevelis,
Buon Natale,
Joyeux Noël,
Feliz Natal,
Feliz Navidad,
Merry Christmas,
Frohe Weihnachten,
----------------
Nol impuarte la lenghe che tu fevelis,
A son dutis compagnis
E za che Nadâl al è un sôl
Fâs Nadâl a tô mût
Tu rivarâs a capî e a fâti capî
Dal rest de umanitât.
-------
Di sigûr che biel lant tal timp, si e smamide la forme.
Cirin che no si pierdi la essence, che di cualsisei mût “Nadâl al è simpri Nadâl”.
Auguris a ducj.
---
miércoles, 16 de diciembre de 2009
Il Tango tal Cjiscjel di Udin
Il 14 e 15 di Novembar passât, tal Salon dal Parlament de Patrie dal Cjiscjel di Udin, il comun al organizà dôs zornadis cun svariadis manifestazions musicâls. Tal mieç dai afrescs e di lûs bassis si à balât ancje il Tango. Un lunc percors al à dovût fâ il Tango par rivâ a chescj salons.
Tai prins dal nûfcent, il Tango al scomençave a puartâ vie spazi al valzer e ae polche. Denant de domande di interdizion des autoritâts de glesie, si conte che Pio X, al vedi domandât che une cubie di balarins si esibissi, par valutâ lui stes i aspiets scandalôs dal bal.
Daspò de esibizion il pontefiç al varès dit - A mi mi par, che al è plui biel il bal ae furlane; e no viôt pecjât in cheste gnove danze -. Cun chest al revocâ la sanzion eclesiastiche, par cui che lu vês praticât.
Cent agns dopo tal Cjiscjel si presente la scuele di Tango clamade “Danza y vida”, direte dal mestri Argjentin Hugo Samek, di divignince Taliane di Parme e de Ongjarie. La mestre e je Nicoletta Oscuro.
Al è l’unic mestri di tango che a Udin al insegne il stîl tradizionâl “milonguero”, valadì il Tango che si bale tes plui vecjis e famosis “milongas” di Buenos Aires.
Te serade dal Cjiscjel a son stadis invidadis 15 cubiis a balâ, e ogni tant il mestri al faseve une polse presentant al public 3 stîi di 3 grancj “milongueros” di Buenos Aires, che a àn fat e a fasin pardabon la storie dal Tango. I lôr nons: “Gavitto, Osvaldo y Coca y el Tete”, ju presentave proietant fotos e fasint viodi cu la sô balarine, i pas tipics di chei “milongueros”.
Il public che al jentrave al museu, al cjalave, si sentave, cualchidun al continuave il percors museâl, daspò al tornave fermantsi di gnûf. Tancj di lôr a àn passade la serade incantesemâts a cjalâju. Ad altris ur è vignude voie di imparâlu. O podin dome di che, in chê curnîs alì il Tango al steve benon, il paviment al jere slis e al someave un velion di altris timps…
O ringraciin de informazion e des fotografiis ae nestre amie Priscilla De Agostini, integrante dal grup “Danza y vida”
---
miércoles, 9 de diciembre de 2009
Sante Luzie
...il frêt al cuzie...
La tradizionâl fieste di Sante Luzie e je di origjin Taliane, plui precîs di Siracuse.
La liende e conte di une frute nassude a Siracuse sul finì dal tierç secul d.C. Cuant che e veve cinc agns di etât e piert sô pari, e di li indevant cu la mari a dedichin la lôr vite par intîr a Jesù.
Luzie e cres biele e plene di gracie, par chest motîf e stice l’amôr di un zovin pagan, che no savint dal sô vot di castitât, al intindeve domandaitji la man a sô mari.
Tal prin Luzie e rive a slontanâ lis atenzions dal zovin inamorât. Ben prest ancje la mari sin’male gravementri, e propit durant un pelegrinaç ae tombe di Sante Agate, domandatji la vuarison de mari, Luzie e varès vût la prime vision dal sô destin: deventâ la martare di Siracuse.
Tal 304 d.C. l’imperi Roman al emanâ un edit di persecuzion di ducj i cristians, durânt chel clime il zovin amant snobât in precedente le denunzie, Luzie e ven consegnade aes autoritâts par jessi processade.
La piçule cristiane, che no à mai neât la sô fede, e ven condanade.
Il 13 di Dicembar dal 304 d.C. Luzie e colà par tiere pierdint i sens, la liende e dîs che la sô anime liberade des cjadenis terenis, e svole gloriose in paradîs.
Pe ricorence de Sante a fasin fiestis in tantis citàs, dulà che i fruts bogns a spietin che durant la gnot e sbassi dal cîl cul sô mussut, e che lâsi fûr de puarte un sac plen di regâi.
E come che al sucêt spes cu lis tradizions popolârs, a deventin publichis e cognossudis in dut il
. mont
E je la patrone de viste. Te atualitât la spoie de sante e je conservade e venerade inte glesie di Sant Jeremie a Vignesie (Italie)
---
Suscribirse a: Entradas (Atom)


text:
2009
Il 2009 al è un an normâl, no bisest, che al scomence di joibe.
Tabele dai contignûts
Acjadiments[cambie | modifiche il codiç]
- 1 di Zenâr: Austrie, Gjapon, Messic, Turchie e Ugande a cjapin il seç intal Consei di sigurece des Nazions Unidis
- 1 di Zenâr: la Slovachie e adote l'Euro
Nassûts[cambie | modifiche il codiç]
Muarts[cambie | modifiche il codiç]
Premis Nobel[cambie | modifiche il codiç]
- Pe midisine: Elizabeth Blackburn, Carol W. Greider e Jack Szostak
- Pe fisiche: Charles Kao, Willard S. Boyle e George E. Smith
- Pe leteradure: Herta Müller
- Pe chimiche: Venkatraman Ramakrishnan, Thomas Arthur Steitz e Ada E. Yonath
- Pe pâs: Barack Obama
- Pe economie: Elinor Ostrom, Oliver Williamson


text:
In cheste categorie vegnin tirâ dongje sît cu contignûts in lenghe furlan che tratin argoments relativis a la Art taliana e foreste di ogni altre timps.
Sites 13
Associazion culturâl Colonos
[Vilecjasse di Lestize, UD] L'associazion presente il calendari de la rassegne culturâl Avostanis.
Bonaffini, Luigi: Poesiis regjionâi
Friûl Vignesie Julie: Autoris e poesiis. Traduzion in talian e inglês cul test origjinâl in face.
Braidense.it: Ermes di Colloredo
Poesiis sieltis di Ermes di Colloredo in dialet furlan.
Buteghes Viertes
Presentazion e storie dal grop folk, events, galarie, tescj e musiche.
Club.it: Pier Paolo Pasolini
Poesie marilenghe.
Culture
Cinc poetis presentin i lôr libris.
Grop Folcloristic Caprivês Michele Grion
Il grop folcloristic di plui di setante agns al propon al public lis tradizions, i bai e lis cjantosis dal Friûl.
Partint de Liule
Il libri al è une racuelte di poesiis scritis cul cûr di Rine Peressotti Paolini.
Radio Onde Furlane
La radio libare dai furlans. Gnovis, palinsest, streaming (scolte la radio in direte), radiogjornâl in rêt, forum, imprescj pe lenghe.
Tonimerlot.net
Sît di Toni Merlot. Ca o cjatarês lis peraulis de lis cjantis che al a puartât ator pal mont in vincj agns di furlanadis.
Videotelecarnia
[Trep di Cjargne, UD] La television private presente programs e documents filmâts: Il notiziari de Cjargne, la cjanive, imparin il furlan.
Vôs de mont
La corâl, fondade tal 1979 a Tresesin, di che volte e à ancjemò il gust di voltâ in musiche lis emozions che il so mestri Marco Màiero al scrîf cun savie man di artist. Il repertori, sedi par talian sedi par furlan, al è preseât ancje fûr de regjon e cetantis corâls, cuant che lu cjantin, lu cjatin une vore plasevul.
Wikisource: Cjiants dal Friûl
Presente cjiants tipics cun une traduzion in talian cul test origjinâl in face.
Other languages 90
Last update:July 21, 2015 at 6:24:08 UTC
Art
Afârs
Computer
Zûcs
Salût
Notiziis
Consultazion
Regjonal
Sience
Acuiscj Online
Societât
All Languages


text:
Alt plui di doi metris, cuntun pês di 120 chilos, al è rivât a primâ cui nord americans, che di solit a son i parons di chest sport.
La fotografie nus mostre la cene riceviment, “nol covente che ûs disi che al è chel che al sta fevelant”, sentât ae sô diestre, il Cav. Remo Sabbadini, President de Societât, e a çampe Maria Sabot Sabbadini, sô mari, fasìnti i onôrs di cjase. Si viôt altris personis socis, e ancje cualchidun de mê famee (mê mari e mê sûr).
E fasìnti curnîs a chest cuadri di famee, si viôt il “Fogolâr”.
Al vignive metût al tapêt da une grave malatie, savût di vê pierdude la partide de vite, Primo Carnera il 22 di Mai dal’67, al vûl tornâ a Sequals, pâr murî tal so mai smenteât Friûl.
Il “Zigant bon” come che al vignive clamât, al veve da pôc finît 61 agns: al è muart il 29 di Jugn dal ’67.
---


text:
Praforte è una frazione, composta all’epoca in cui era ancora abitata, da una decina di case; nel 1969 gli abitanti vennero fatti evacuare a causa del dissesto geologico che ne comprometteva la sicurezza. Non senza rammarico, la piccola località fu abbandonata e negli anni successivi il decadimento fu inesorabile. Una bella camminata, attraverso i boschi della zona, ci offre numerose specie di piante spontanee.
mercoledì 24 aprile 2013
Praforte–Castelnuovo del Friuli
martedì 2 aprile 2013
3 avrîl - Fieste dal Friûl --- Festa del Friuli
Il 3 di avrîl al rapresente une ricorence impuartante pal popul furlan, stant che al decrete la nassite de Patrie dal Friûl (ai 3 di Avrîl dal 1077), un Stât controlât dal Patriarcje di Aquilee, che e darà adun fin al XVIII secul il Friûl e tancj altris teritoris intun unic organisim, che pe epoche e à rivât a un alt nivel di democrazie. Chest aniversari, ricognossût di istituzions e citadins tant che fieste dal Friûl, al costituìs un moment là ce rinovâ la coesion e la rapresentativitât dal popul furlan, intai siei principis di unitât e autonomie. La “Fieste dal Friûl” e je organizade chest an de Provincie di Udin, in colaborazion culA.R.Le.F, il Istitût Ladin Furlan “Pre Checo Placerean”, il Comun e la Pro Loco “Pieri Zorut” di Dolegne.
La celebrazion uficiâl si tignarà domenie ai 7 di Avrîl, tacant des oris 11.00, a Dolegne, che par une zornade e deventarà la capitâl dal Friûl.
In zonte il program detaiât des manifestazions.
http://www.comune.dolegnadelcollio.go.it/uploads/media/Manifesto_13.pdf
e ancje un pôc di storie e aprofondiments ancje par talian e inglês


text:
La
aministrazion provinciâl de Araba, inte Comunitât Autonome Basche,
e à inviât la campagne “Giro Onean” par sburtâ la presince e
l’ûs dal euskara intal setôr dal cumierç, de ristorazion e des
struturis di acet. Si trate, in particolâr, di fâ jentrâ in
maniere progressive la lenghe basche intal paisaç linguistic e te
documentazion pai clients di chestis realtâts economichis. La
iniziative e je cjapade dentri intal ultin plan strategjic pe lenghe
basche ancje par vie che, daûr dai dâts des ultimis inchiestis sul
euskara, a son propit chescj i setôrs economics là che l’interès
pe lenghe al va dilunc a cressi. Inte suaze de campagne, la
aministrazion provinciâl e met a disposizion un servizi di
traduzions sore nuie par ducj i tescj e i documents che a puedin
coventâ in albiercs, ristorants, buteghis e locâi publics, ma ancje
vocabolaris setoriâi e finanziaments pai operadôrs dal setôr che a
vuelin imparâ la lenghe basche.
Font:
La Vanguardia, 12/04/13


text:
Intal so intervent in ocasion de Zornade
internazionâl de lenghe mari, la diretore gjenerâl de UNESCO (Organizazion
Culturâl Sientifiche e Educative des Nazions Unidis), Irina Bokova, e à
ricuardât che l’impegn a pro des lenghis al è un aleât fondamentâl inte lote
cuintri de discriminazion e che la diviersitât linguistiche e je une ereditât
che si riscje di pierdi cun facilitât. Intal mont si stime che a sedin
feveladis uns 6.700 lenghis e, di chestis, plui de metât e riscje di disparî
tal zîr di un secul se no si fâs alc par cambiâ lis robis. Un prin pas par invertî
cheste tindince al è di insegnâ ai fruts intes lôr lenghis nativis bielzà dai
prins agns di scuele, di maniere di judâ ancje la inclusion sociâl e la
avualiance di cui che al parten a comunitâts minorizadis.
Font: Galdu, 22/02/12


text:
Etar
L'etar (simbul ha) al è une unitât di misure de superficie, che e je uguâl a une aree di un cuadrât di 100 metris par bande. Al è un multipli de are.
L'etar nol fâ part dal SI, e al so puest al è doprât il metri par cuadri.
Tabele dai contignûts
Ûs[cambie | modifiche il codiç]
Al è par solit doprât tal ambit urbanistic, forestâl e agricul par calcolâ la largjure dai teritoris.
Conversions[cambie | modifiche il codiç]
Sisteme metric[cambie | modifiche il codiç]
Un etar al è ecuivalent a:
- 100 aris
- 10.000 metri par cuadri
- 0,01 chilometri par cuadri
Sistemis internazionâi[cambie | modifiche il codiç]
Un etar al corispuint a:


text:
sabato 30 aprile 2016
Cene in famee
Margarite, dal barcon de cusine, e olmave trancuile la androne. In chê dì e spietave a cene sô fie cul so om. In polsis come chestis e impiave une ponte di toscan, une distrazion che si permeteve daspò che agnorums indaûr e jere restade vedue cuntune cosse di creaturis. La fumere de bugade i faseve sierâ i voi, sturnî il cerneli e sovignî il passât. Tra un pinsîr e chel altri, si disberdeave lis lungjis e cinisinis strecis petenantlis. Jenfri dut chest dafâ, no mancjave di dai une cjalade ae cite, in chest câs il cunin ae cjaçadore si steve cusinant par ben, plui tart e varès fat la polente.
Margarite si jere maridade zovenute, intun timp dulà che no si veve di pierdi oportunitâts dal gjenar. Tal lassâ la cjase dai parîs par lâ a marît, e varès dovût belançâ il pro e il cuintri, ma in moments come chescj nissune fantate lu faseve, magari cul lâ dal timp, se ves podût.
Devant di cualsisei situazion, il vîs di Margarite al pandeve simpri une ombre di ridi, che e podeve sei di gjonde o ancje di sbefe, ma bisugne pûr ancje dî, che in nissun câs e pierdeve chel sens naturâl di serenitât.
Si jere fate ore di sere: - Mame, mame, o sin ca. –
A jerin rivâts i comensâi, dome il bon odôr de pitance ur fasè strade viers une cusine pôc lusorade dai mûrs neris di frusin. Come une regjine, la fumante polente e insiorave la taule. Medeo, il zinar, al vierzè la butilie dal vin e trê tacis si alçarin intun legri: - Vive –
Daspò dal prin bocon dute delizie, a Medeo si lu viodè movi lis gramulis pacjant, di colp la muse si fasè rosse e i voi si jemplarin di lagrimis, a pont di scjafoiâsi al spudacjà un alc, nui di mancul che une ponte di toscan involuçade intune sgrafe di cjavei. Margarite, come se nuie al fos e scomençà a ridi e cu la sô bonarie trancuilitât i disè: - Dai, dai, gjave e mangje. –
La muse di Medeo si discjadenà devant di chel ridi scjassôs e dibot sfaçât di sô madone. In efiets, l’om al cjapà sù la fondine e cun jê al le viers il curtîl e zirant il cuarp par che il braç al cjapàs velocitât… zac, il plat al partì come un trotul tal spazi circondant. Man man che il ridi di Margarite al cresseve, fasintsi sintî simpri plui alt, al leve jemplant ducj i andits de cjase. Al pareve che ancje la femine si stes liberant, gjavantsi di dues dute une vite di tolerancis.
di Galliano di Buenos Aires
Etichetis: Contis, Galliano di Buenos Aires, Gjenar romantic
venerdì 29 aprile 2016
Deventâ nono? Al è un lus.
«No sai tropis voltis che lu ai viodût passâ chest an culì denant. E sì che o soi a stâ fûr man, sedi dal paîs che di cjase sô», si diseve Berto fevelant di bessôl, viodint di spes Gjiulio passâ di chês bandis.
Berto, nol saveve che a pene finît il paîs, là che la strade e zire par Cjauriâ, di no sai trop timp, un veterinari al veve viert un ambulatori e che al jere par chest che om al passave di spes denant il so porton.
A viodilu cjaminâ dut stuart, cun chê schene drete come un buinç, puar Gjiulio al faseve dûl.
Inte sô vite al veve cognossût dome lavôr. Simpri indenant, cence mai cjatâ un moment di padin. Nancje in chês pocjis oris che al al varès vût di polsâ.
Cemût podevial? Cun chê biele femine che al veve maridade nol podeve di sigûr tirâ il cûl indaûr nancje sot i linzûi: al veve di fâ i straordenaris ancje cun jê.
Par tant che e jere scjaldinose, e contave sô mari, mai une volte che i ves dite a Gjiulio di no.
Tant al è vêr che par dut chel gjoldiment e jere restade plene sîs voltis, cun cuatri fiis, dôi par sorte, restâts in chest mont. A dî la veretât un plui biel di chel altri.
Cussì la vite par Gjiulio e jere stade dome lavôr e fruts di disfamâ e di braçolâ.
Mai une volte che cualchidun al ves viodût chel om, ator pal paîs cu lis mans in man. Simpri a vore o cuntun frut tal braç e magari, tal stes moment, cuntun altri a sachemule.
E cumò che al jere deventât vecjo, invezit di polsâ fasint il nono, lant a spas magari cuntun nevôt pe man, si lu viodeve ator di spes cuntune besteute. Une dì, cuntun cjanut neri, ben tignût pal sguinçâl, un altri dì cuntun blanc, un altri ancjemò cuntun gjatut che al tignive intune sporte e, parfin, une zornade cuntune copasse.
«E sì che i siei fîs e lis sôs fiis di un pieç a jerin lâts fûr di pupil. Cemût che nissun dolôr lu à fat deventâ nono», si domandave Berto, viodintlu passâ cun chês besteutis.
Une domande, cheste, che a Berto, di une vore di timp i balinave tal cjâf, fintremai che, no savint dâsi une rispueste i roseave il bultric.
Ma par sô fortune, une zornade, in gracie che al veve tacât a plovuçâ, e Gjiulio al jere partît cence ombrene, par parâsi da ploie si jere fermât sot la linde dai cops de cjase sô, cuntun dai siei cjanuts.
Viodintlu cun chê bestie, dut bagnât, Berto, nol veve spietât un moment e fasintsi coragjo i veve domandât:
Gjiulio, cemût mai che invezit di vioditi man pe man cun cualchi canai, come che a fasin tancj a la tô etât aromai di nono ti viôt cuasi simpri cuntune besteute? Sacrament o soi curiôs, tu âs di spiegâmal».
Gjiulio, sintude chê domande, dopo vê suiât i vôi, no si sa se de ploie o des lagrimis che i spissulavin jù pe muse, i veve subit rispuindût:
«Berto, par prime robe tu âs di savê che cumò la zoventût e va a durmî cul telefonin No come che a fasevin no, che cuant che a lavin sot des cuviertis a braçolavin par dabon la femine cirint cun jê un fregul di paradîs. Ancje tal jet a mateìn cun whatsup, twitter e altris comedis. Puarets, ni che gjoldin, ni che duarmin, son bogns dome di fracâ su chel folc che ti trai di telefonin. Eco parcè che i fruts tai nestris paîs a nassin un ogni muart di pape e nonos a ‘nd è pôcs.
Ma forsit al miôr cussì. No si pues meti in chest mont canais se nol è ce dâur di mangjâ come che fasevin une volte. Lavôr a nd è pôc e ancje i miei fiis, si è e no che a rivin cuistâsi la bocjade par lôr. Dimi tu Berto, cemût che a podino fami deventâ nono?»
E cjareçant chel cjanut, dut bagnât ancje lui, al veve zontât:
«Mancul mâl che mi àn puartât a cjase chestis besteutis. Son lôr che mi tegnin in vite, che mi fasin compagnie. E cui sa? Forsit il destin al à volût che ur fasedi il nono propit a lôr».
di Nello Malisano
Etichetis: Contis, Gjenar sociâl, Nello Malisano
giovedì 28 aprile 2016
Gibbium psylloides
A rivin. A rivin! Cu la biele stagjon a rivin…
Mi invadin la vecje cjase ma jo no pues fâ nie. O ai di tignîmai. O vevi simpri pensât che a fossin dai ragns ma dopo, cu la lint di ingrandiment, o ai viodût che a jerin come dai piçui scarabeus; sglonfs, di colôr moron che al tire tal bordò e lis gjambutis zalis. Gno nevôt Max, grant babio, al sgarbone spes tal interdet e mi à dit: “Nonno. È il Gibbium psylloides; un piccolo coleottero originario dell’Asia e importato da molti anni con le balle di cotone… il sito dice che è innocuo e si nutre di resti vegetali… lo si trova tra i cuoiami, gli erbarî…”
Strani. Chei sapientons di Italiauno a vevin fevelât di “pulci” che si cjatavin a miârs intun magazen bandonât di stofis a Milan: ûstu viodi che a jerin propit chês besteutis alì, i gibbii? Lu scrîf par talian, parcè che ancje tal plui grant vocabolari furlan no tu cjatis il non di cheste besteute che e vîf tes nestris cjasis. E je tant comun che il gno amion Remo si jere cussì spaurît che al à clamât a disinfestâ. I àn domandât 500 euros e al à scugnût lâ a durmî trê gnots a cjase di sô gnece! E jere une peste boboniche! Tornât te sô dimore si è nacuart che a ‘nd jerin ancjemò!
Baste tignî net mi à dit Nirvana, la zovine che e ven a fâ voris. Di cuant che e je jê a son diminuîts e cence butâ nissun velen! Clamait une brave femine a netâ e no stêt fâ come Remo!
Par chel che al rivuarde il non dal “gibbio” par furlan gno nevôt al propon “coleotar sferic”.
Ce pensino ducj i savints e i spudesentencis che a disin simpri la ultime su la lenghe furlane?
Mi plasarès savêlu…
di Milio dai cjans
Etichetis: Contis, Gjenar ironic, Milio dai cjans
martedì 26 aprile 2016
Lis mês piruchieris
I rivi dongje passant par cjamps, filârs di morârs, boschetis e sterps che mi involucin intal lôr vert cun simpri gnûfs colôrs e sfumaduris diferentis de ultime volte. A mieç de strade o buti il voli suntune ruvine di cjase viere cul tet di cîl e nûi e mi par di sintîle a murmuiâ: "Biadelore che tu ti fasis viodi, un grum di timp che no tu passavis chenti!”
O rivi, duncje, a la fin a Talmassons, li da lis mês piruchieris, o jentri intune famee indulà che "mammina" par talian (ma "mamute" par furlan) e lis fiis Marilena e Sabrina a coordenin cun velocitât, competence e braùre il corisi daûr des diferentis operazions sui nestri cjâfs, seneosis come che o sin di tornâ nininis, a puest, in ordin e (parcè no?) nol starès nuie mâl, ancje un tic... sexy!
Tu scoltis lis storiis dal paîs penzis di umanitât, insioradis di mûts di dî une vore mataniçs: tu capissis che tu vivis dentri di une comunitât parcè che se a chi si fevele di une Angiline, a Cjarlins e à non Mariute, la protagoniste de venture. Il vivi laboriôs de furlanetât nus met ducj adun, jenfri un colp di fuarpiis o pûr sot dal sofli cjalt dal suiecjavei.
Moments di serenitât cun cualchidun che a ti sossole e tu ti inacuarzis che la vite e met adun e instrece, imbastìs e ingrope intune maniere une vore strambe i soi fii cu la int che tu incuintriis. Tu riviodis come intun marilamp dal passât, Sabrina, frutute di sù par jù cinc agns in pîts suntun scagnut, a fâ il so prin shampoo inte buteghe di "mamute"("mammina"). A ti pâr ancje di vê denant dai voi Marilena che e zuie cu lis pipinis insiemi a lis sôs amiis e za e e fâs lis provis di cuinçadure..Tu scoltis " mamute" ("mammina") che conte de clape di fruts e frutis a Sant Andrât, li che e je cressude, cul cirî zûcs simpri gnûfs, cun imprescj tirâts fûr dal nuie par la puaretât che meteve adun scuasi ducj in chei agns! Doi o trê seglots butâts sul slarc dal curtîl a podevin garantî, in gracie dal frêt de gnot, par la matine dopo une biele piste di patinaç. çoculis intai pîts, lis plui fortunadis a vevin ancje un tocut di lamiere in ponte che lis faseve sgliciâ come sfisui intal palaç di glace a cîl viert, nassût te gnot. Zûcs sot de ombrene dal morâr di passe cent agns: par "mamute" ("mammina") il ricuart de sô infanzie, par Jan, il nestri nevodut il len plui impuartant dal so zardin dulà zuiâ a tirà sbalonadis cun so pari, par Isabel la nestre gneçute i siei prins passuts a poiâ lis manutis su la sô scusse penze a pene molade da la man de mame o dal pai. O torni a viodi la sene di "mamute"("mammina") che mi domande se inte cjase che al à cuistât gno fi al è ancjemò il "so" morâr...e l'ingropament che i ài viodût intal gloti la salive cuant che i ài contât che il morâr nol è stât nancje tocjât parcè che un len cussì vieri al à dentri dutis lis storiis dai fruts di Sant Andrât.
Tornânt indaûr, i rescj de cjase cul tet di cîl e nui a mi sunsurin cun dolce amonizion: "No stâ lassâ passâ cuissà cetant timp prin di tornâ a fâti viodi e sossolâ des tôs amiis...”
di Barbara Battel
Etichetis: Barbara Battel, Contis, Gjenar romantic
sabato 23 aprile 2016
Baste che paìn
Dentri te buteghe, cussì a clamavin chê ostarie, e dut parcè che une volte la mari di Tilio, il gnûf paron, oltri che un bon tai e i spagnolets e vendeve ancje zucar, sâl, paste e saradelis, no si podeve plui bevi un tai cuiets e in Sante pâs.
Ogni dì, in chel locâl, tra i siei aventôrs, al jere dut un ce dî. Si sintivin, nancje che fossin stâts barufants, za di prime matine, ogni dì lis lôr sberladis, cun Guido Sivilot, un di lôr, simpri il plui sfolmenât. Par tant che al berghelave al someave che di un moment a chel altri i sclopassin lis venis dal cuel.
“Nancje che a fossin tornâts in vite Togliatti e De Gasperi. Diu mi perdoni se ju nomeni, e sperin che nissun di lôr si ziri te tombe par veju paragonâts a chei cuatri politicants che vegnin in cheste ostarie a rompi i coions.” – si diseve Tilio che al scugnive ogni dì sopuartâju e che plui di cualchi volte ju varès cjapâts a pidadis tal cûl.
E sì che Guido Sivilot, di cuant che al jere finît, nissun si visave plui, no si sa, se il partît socialist o la democrazie cristiane, nol voleve plui sintî fevelâ di politiche. Sì, nol voleve savint, ma di cuant che a vevin començât a rivâ tai nestris confins e soredut tai nestris mârs, oms, feminis e fruts, par no dî i plui disgraciâts di chest mont, al veve tacat di gnûf a svintulâ la bandiere di un altri partît.
Cheste volte no jere ni blancje, ni dal colôr rose sclopon, e jere verde, e par tant che i plaseve chel vert si jere fate ancje la cjamese di chel stes colôr.
“Chei muarts di fan vin da parâju vie ducj, mandâju a cjase lôr. A vegnin ca tai nestris paîs a cirî lavôr cuant che no ‘nd è nancje pe nestre int - al vosave ogni dì Guido, ben scuelât dai caporions dal so partît, zontant subit dopo – “Vino di mantignîju no? Cemût podìno? Ma no sano chei che a son al Guvier che ancje tes nestris fameis, cun dute la malore che je plombade ca di no, a àn scugnût strenzi la cinture?” Chês semai varessin di judâ
E ogni zornade la stesse solfe. Guido cu la sô clape che al sberlave lis stessis robis e Meni, che no si sa di ce partît che al jere, si saveve dome che une volte al jere un comunist, che ur dave tuart.
Une dì, Lucio, che ancje lui, cul so amì, aj jere lât a bevi un tai in chê ostarie, sintint chei mats berghelâ come danâts, no i jere restât che invidâ il so amì Marieto a scjampâ vie di chel davoi.
“Anin Marieto, che no ju sopuarti plui chei esaltâts, anin cun me che ti puarti a viodi il gno vieri borc, la cjase indulà che o soi nassût.
“O soi sigûr che tu, jessint un forest, il gno borc, no tu lu âs mai viodût, no tu âs mai cjaminât dentri tai siei curtîi, ancje se a dî la veretât, no mal visi plui tant ben nancje jo.
”Di fat, chei lûcs, Lucio, al jere di tancj agns che no ju viodeve. E par chel che i vevin contât, al pensave, che in chês vecjis cjasis bandonadis di une vore di timp di no cjatâ plui nissun, se no cualchi gjat salvadi o cualchi gruesse pantiane. E invezit, a pene cjapade la volte di une androne Lucio al sintive ator ator dut un businâ. Feminis che a fevelavin, fruts che zuiant a vosavin corint daûr di un balon. Cun tante maravee, chei curtîi a jerin tornâts plens di vite, tant al è vêr che ancje i barcons des lôr cjasis a jerin plens di canelons.
“Ma cemût? Cui isal lât a stâ dentri in chês cjasis, cui al à fat rivivi chest toc di borc di tancj agns spopolât?"- si domandave Lucio, fevelant di bessôl.
“Son vignûts a stâ - cussì a contin tal paîs, al à rispuindût Marieto a chês domandis - chei puars disgraciâts che a son scjampâts, de Albanie o de Russie, cuant che al è colât il mûr di Berlin e al è finît il comunisim, ancje se a dî la veretât, jenfri chei che lis àn comprâdis, al è pur, no si sai cun precision, se cualchi marochin, tunisin o alzerin, insome un di chei che e prein Allah.”
Son lôr che lis àn compradis e comedadis, e pense tu, ancje chê di Guido Sivilot che ogni dì al predicje cuintri di lôr e che al volarès parâju vie.” Lucio nol podeve crodi a chês peraulis. E invezit lis robis e jerin ladis propit cussì. Cuant che si trate di bêçs di meti inte sachete no je cjamese che ten: talians, furlans, musulmans che a sedin, soredut i politicants, no cjalin in muse nissun. Baste che a pain.
di Nello Malisano
Etichetis: Contis, Gjenar romantic, Gjenar sociâl, Nello Malisano
venerdì 22 aprile 2016
Finzion e realtât tes contis di famee
Gelo, a lis ai letis dutis di cjâf a pît lis tôs contis, fintremai la prefazion e la postfazion. O pues fevelâ di testemoni, ancje se cui voi di frut, vint vivût tal Friûl di mieç, sot la Stradalte par plui di vinç agns a cjaval de Seconde Vuere fin ai prins dal '60. Chês figuris ch'a tu pinelis cussì ben a mi somee di velis ancjemò denant dai vôi.
Lis ganis, lis striis ch'a leievin la man e i butavin lis cjartis a lis vedranis ch'a volevin savê se valeve la pene di tignî dûr o ben lassâsi lâ a gjoldi la vite; e po dopo i spirts a regnâ, lis cjadenis ch'a sdrondenin di gnot fasint sfolmenâ lis bestiis tes stalis, i fûcs voladis, i mostris come lis magnis e jerin realtâts ch'a si viveve ogni dì e no dome tes contis in file te stale.
Cence dismenteâ lis lotis pai confins, lis botis pes ereditâts tes divisions daspò vê mangjât insiemi il gustâ cul muart su la bree, lotis pal possès di chei cjamps di sore la Stradalte, plens di claps dûrs di arâ e ch'a devin nome cualchi rare panole e un pocje di meniche e che nancje lis rogazions di Vierte a fasevin miorâ. “A peste, fame et bello... Libera nos Domine! A fulgure et tempestate... Libera nos Domine!...” a cjantave la int insiemi cul plevan ator pai cjamps, cence risultâts.
Finide la seconde vuere e je stade fate l'irigazion che à jemplât i cjamps di canaletis e sifons e di chi a son scomençadis lis lotis pai oraris di dâ l'aghe; chel ch'al ere prin la tignive simpri cualchi minût di plui, fasint berghelâ chel dopo ch'al si rivaleve cui interès di chel dopo di lui e cussì vie a cjadene, fintremai che l’ultin al rivave cu la pale par fâ rispietâ il so turni.
I palûts e lis rois di risultive de Basse, la roie dal Puint, la roie Blancje, la Miliane, il Brodis, il Mulin di Torce, la fornâs cun Tine e Toio e la sô biciclete di corse ch'al "vinceve" dutis lis corsis dai amatôrs e diletants, lant fin su la Stradalte a spietâiu e partint di sburide pene ch'al sintive il vosarili lontan dai coridôrs, rivant a la fin sul travuardi prin di ducj, e la int a batii lis mans tant che al vêr vincidôr.
I cjargnei che te Sierade a vignivin ju de Cjargne cui cjars tirâts da mui a baratâ "piruçs, miluçs e coculis, cjastinis di chês buinis" par blave in grignel o ben in panole, e ancje cualchi zumiele di forment. La belance par pesâ a la vevin lôr e a jerin lôr ch'a fasevin il rapuart di scambi, fasint porconâ il nono ch'a no i leve ju di straçâ chel ben di diu de blave e forment, par cuatri miluçs fraits come ch'al diseve lui. Ma lis mamis a savevin che ai fruts i coventavin ancje chei.
E la domenie, prin ch'a rivàs la television, si leve a sintì lis partidis di balon a la radio tes cjasis dai amîs ch'a la vevin: " Campionato italiano di calcio divisione nazionale Serie A - ventinovesima giornata, Udinese batte Milan 3 a 2" al diseve Carosio, e po Menegotti, Pinardi, Szoke, Bettini, La Forgia, Raggio di Luna Selmosson e altris rais di biciclete a mandin l'Udin secont daûr dal Milan, cun Menegotti in nazionâl; de rabie a mandin l'Udin in B.
Gjoldi cun pôc a pensâle cumò, ma ta chê volte là al ere ancje masse, parcè ch'a 'nd ere int ch'a veve ancjemò di mancul.
Viôt ca mo Gelo, ce ch'a tu mi âs fât vignî iniment!
Di Bepi Zefon
Etichetis: Bepi Zefon, Contis, Gjenar romantic
mercoledì 20 aprile 2016
Exomars - a cirî marzians
La fantasience ch'a devente veretât. Ai 14 di Març di chest an e je partide de rampe di Bajkonur in Russie, une navisele spaziâl robotiche, ven a stâi cence cristians parsore, cul fin di viodi se a son olmis di vite, ancje passade, e se l'om al podarès vivi al dì di vuê sul planet Mart. E je lade vie di sburide a une velocitât di 95 mil chilometris a l'ore, e e metarà siet mês par jentrâ in orbite dal planet daspò vê fats 496 milions di chilometris. Une volte rivade là vie e scomençarà a fâ fotografiis une vore precisis par cirî gas e formis di vite biologjiche, daspò e mandarà jù sul planet un modul, clamât Schiapparelli in onôr dal nestri grant astronom dal 1800 cognossût in dut il mont pai siei studis sul planet Mart, al fin di misurâ l'atmosfere e il clime propit su la scusse. A ‘nde un grum di tecnologjie taliane doprade in cheste mission, e par zonte ancje la vuide e je sot la responsabilitât di talians de Agjenzie Spaziâl Taliane. Une seconde mission, programade pal 2018, a puartarà parsore un tratorut, il Rover, ch'al podarà cori sù e jù e sbusâ la scusse fin a dôi metris a font cuntun foradorut fât in Italie, par cjapâ sù materiâl di analizâ in Tiere.
In zonte al foradôr a ‘nde altris argagns di marcje taliane ven a stai:
DREAMS, a son sensôrs pes misuris dal clime, come pression, temperadure, umiditât, velocitât dal aiar, e vie discorint, fat dal INAF dal osservatori di Napoli
AMELIA, modei par misurâ l’atmosfere biel dilunc de calade sul planet, par cure dal CISAS de Universitât di Padue.
MA_MISS, spettrometri metût dentri tal foradôr par capî il davuelzi de gjeologjie sot la scusse, fat dal INAF/IAP e Finmeccanica.
INRRI, micro rifletôr laser di doprâ pe rivade dal Rover sul planet, par cure di INAF/LNF di Frascati.
Insiemi cui talians àn lavorât e a lavorin ancje, spagnûi, todescs, danês e sienziâts di altris nazions de Agjenzie Spaziâl Europeane.
Par siet mês nissun al fevelarà plui di EXOMARS fintremai ch'a no sarà rivade a destinazion, e biel ch'a si slontane je a sintarà simpri di mancul il vosarili dai pulinârs TV sul referendum, lis votazions aministrativis, i scandui dai foradôrs di petroli, e no vignarà a savê nuie nancje s'a vierzaran une indagjin ancje su di jê. No us vegnie voie di jessi là parsore ancje a voaltris, come ch'a mi ven a mi?
Publicât di gelo stellato a lis 08:00:00 17 coments
Etichetis: Bepi Zefon, Contis, Gjenar fantasience, Gjenar sociâl
lunedì 18 aprile 2016
I luvins
Il martars a Codroip e je une zornade speciâl. A rive int di ducj i paîs dongje, che no pues mancjâ a chest apontament setemanâl. Lis ostariis a son plenis di int e tancj di lôr, bevût un taiut ta un puest, cun la scuse di cirî cualchidun, a van a preâ subit ta une altre glesie. Pe place il vosarili al è cussì alt che si tu âs alc di dî a cualchidun dongje di te, i tu âs di alçâ la vôs.
Vuê me mari e vûl puartâmi al marcjât e par me e je la prime volte. Je mi ten strente la manute parcè che framieç dute chê int i podarès pierdimi. M'al veve racomandât plui voltis prin di jessi di cjase: ”Paulino, tenti simpri tes mês cotulis, che si tu ti pierdis cualchi zingar al podarès puartâti vie!”. Jo o ai il terôr che al sucedi alc dal gjenar e no moli nancje un moment la cotule di mê mari.
Po ben, a viodi dute la place e il borc di sot cussì plens di int e di barachis, jo o soi incantesemât. Sui bancs des barachis al è di dut e di plui. No ai mai viodût nuie dal gjenar; vistîts, maiutis, bregons, cotulis di ducj i colôrs, e po scarpis, scarpets, çavatis, scalfarots di dutis lis misuris. Po ancjemò la barache dai plats, scudielis, tacis, cjassis di luminio e di len, pirons e sedons. Cuant che o viôt l'om che al vent plats, a butâju par aiar, disint che a son infranzibii, e ai sbrisse un plat che par tiere al va in mil tocs, i sclopi a ridi di gust; l'om dai plats, mi da une cjalade di brut e jo mi scuint tes cotulis di mê mari. Passìn devant dal banc dai dolçs e mê mari mi strissine vie di corse cence che o vedi il timp di tacâ a vaî. Che o sin denant dal banc dal pes si inacuarzisi subit pal odôr. Il pessâr al spessee a butâ glace sul pes ma lis moscjis a fasin fieste distès. La barache dal formadi po e mostre formadis di dutis lis cualitâts; jo o cognòs nome chel di latarie e soredut no ai mai viodût une forme interie di grana, nere e cussì grandonone. L'odôr dal formadi po al è cussì bon di fâmi vignî la aghegole. In font dal marcjât, finidis lis barachis, a son lis feminis che a vendin besteutis. Une e à un zei plen di poleçuts, une altre a vent razutis e jo o sarès ancjemò li a cjarezâlis tant a son nininis. Tornant indaûr, mê mari a si ferme a cjoli un pocje di verdure e cualchi pome. Sul banc dal pomarûl, intun cjanton, al è un grum di robis zalis e tarondis, che jo no cognòs. “Ce sono chês robis li, mame?” domandi. “A son luvins e a son ni vore bogns” e fâs je.
Cussì mê mari a si gjave un caprici e 'nt compre un scartuçut. Ju cerci, ma san come di fasûl crût o di cesaron e no mi plasin, cussì torni il scartuçut a mê mari che ju pare ju cence fâsi preâ.
Vignint vie o ai ancjemò tes orelis la vôs dal pomarûl che al zighe: “Vaît, vaît frutins, se no la mame no us compre i luvins”.
di Pauli Jacus (IV3IAN)
Etichetis: Contis, Gjenar romantic, Pauli Jacuss
sabato 16 aprile 2016
Ce contìno a San Marc
Mandi a ducj, contecurtârs e prudeladôrs di Contecurte.
Vuê o vin une super gnove che e rivuarde la nestre Ostarie!
Vinars che al ven, ai 22 di Avrîl, inte suaze de fieste dal paîs dute furlane inmaneade a San Marc (chel di Merêt di Tombe, par capîsi) e je stade metude adun une super serade, cun dentri nuiemancul che la nestre Ostarie.
O sin capitâts intune serade maraveose, di no pierdi, dulà che si rît, si gjolt, si scolte musiche e contis, si mangje e si bêf.
Onde furlane e à metût dongje il gotha de int fûr cu la cassele che e zire tor par il Friûl in chescj ultins timps. Si tache cui Cjastrons e la proiezion de lôr FriûlRevolution.
Dopo o sin nôaltris de ostarie, cuntune puntade che e zuie cu la narative curte e nus conte cemût scrivi contis intun Ce Contino a San Marc, cun tant di Ostîr, Berlon, Famei… insome, dute la clape de Ostarie e des contis curtis.
E daûr di nô, a sierâ la serade, dopo il sucès in chel di Milan, nuiemancul che i LaipNessLess, cu lis lôr bestiis Forestis.
Ce volêso di plui?
Une serade di no pierdi, e se propite no podês vignî voaltris, fasêt zirâ la vôs, condivideit chest post, invidait sul event dal muselibri... insome, sparniçait!Parsore chi la locandine dal event, si tache aes 18.00 cu la screadure de Sale de Comunitât e aes 20.00 cui Cjastrons… Nô o varessin ti tacâ aes vot e mieze e o sin za pronts e in bore!
Etichetis: Berlon, Contis, Events e Leturis, Famei, Ostîr
Iscriviti a: Coments al post (Atom)


text:
domenica 15 maggio 2011
Bottega Friulana
4 commenti:
- michi ha detto...
-
Biel il to Blog....ma parcè prime di publicâ il test no dopritu il coretôr ortografic?
Parcè no scrivi in furlan dutis lis peraulis justis? No ise une forme di rispiet de nestre lenghe?
Par talian scrivaressitu mai "squola" ? E alore parcè scrivi "duç" al puest di "ducj"? Parcè inventâ une "grafie personâl" cuant o vin di agns une grafie uficiâl e struments "a nuie" par imparâ a scrivi ben par furlan e controlâ se o vin scrit just?
mandi
- 17 maggio 2011 12:14
- spirt di vin ha detto...
-
"Cul fà si fale, cul falà si impare" diseve me none.
Dulà cjatà il coretor ortografic a nuie?
Grazie
- 17 maggio 2011 19:33
- prof.gobbi ha detto...
-
Par Michi
Ma se me mari, le mari di me mari, gno pari, il pari di me pari, la me morose, il fradi de me morose, gno cusin, le cusine di me cusin, e fevelin cussì, al volarà dì che no a fevelin un dialet de lenghe furlane.
E daspò, se il furlan al è une lenghe, al podarà ve i soi dialets, o no ?
Brâf Spìrit di Vin, continue cussì
Mandi mandi
Poldo
Note: Mendât cul coretôr ortografic de CFL, parcè chel di OpenOffice no mi par fat a puntin.
- 18 maggio 2011 06:59
- michi ha detto...
-
@ Spirt di vin
Velu ca il coretôr ortografic a nuie:
http://www.cfl2000.net/index.php?loadpage=section&id=73
Tu incolis il to test e il coretôr si ferme su dutis lis peraulis sbaliadis.
@ prof. Gobbi
mi pâr che tu sês dal dut fûr dal semenât. Ce centrino i dialets de lenghe furlane cu la grafie uficiâl? Cun la grafie uficiâl si puès scrivi in cualchisei dialet de lenghe furlane, dal moment che la grafie uficiâl e proviôt ducj i suns de lenghe furlane: ancje chei mancul doprâts (formis dialetâls raris).
Scrivi "duç" al puest di "ducj" al significhe no cognossi la gramatiche furlane (formazion dal plurâl: tutto = dut ; tutti = ducj) e ancjemò mancul la grafie uniche de nestre lenghe.
Alc altri al è scrivi: aghe o aga.
Formis justis par "acqua": la seconde variante pôc doprade.
Ma, par plasè, "duç" e je une "invenzion grafiche personâl" di chel che al à scrit il test del Post...
- 18 maggio 2011 09:59